Document ID: /fineweb-2-swissfilter-quality_10-filterrobots/filtered/02686.jsonl.gz/8

Summit RoPatriot
Summit RoPatriot
RePatriot organizează în perioada 4-8 octombrie 2017 a doua ediție a Summit-ului de business INVESTIM ÎN ROMÂNIA, un eveniment dedicat colaborării oamenilor de afaceri români din țară cu oameni de afaceri din diasporă pentru lansarea de noi idei, parteneriate și soluții pentru dezvoltarea și întărirea României. Domeniile principale ale acestei ediții sunt: high-tech, turism și servicii, agribusiness, infrastructură și real-estate. Vom discuta despre fundamentele economice ale României, oportunități și riscuri asociate, precum și despre cum putem contribui la o țară mai bună pentru toți românii, oriunde s-ar afla. Detaliile primei ediții le puteti găsi aici.
Mesajul nostru este simplu: România oferă oportunități de afaceri pe care împreună le putem valorifica! Investiți aici! Recomandați România ca destinație de investiții!
Despre RePatriot
RePatriot este un proiect de repatriere prin antreprenoriat, adresat românilor din Diaspora, lansat in 2015 de Romanian Business Leaders, o importantă fundație care reunește antreprenori și lideri din mediul de afaceri românesc.
RePatriot își propune să susțină românii care doresc să revină în țară, cu informații și consiliere pentru acces rapid la oportunitățile din România. Proiectul se adresează în același timp și românilor care sunt de mult timp în străinătate și doresc să rămână acolo, dar sunt interesați să pornească o afacere în țară, transferând astfel în România bunele practici dobândite în țara adoptivă. Mai multe detalii sunt disponibile pe www.repatriot.ro.
RePatriot în cifre:
- 4000+ români cu care ne-am întâlnit
- 10.000.000+ impact pe rețele sociale
- 10.000+ ore de voluntariat făcute de antreprenori remarcabili
- 150.000+ sesiuni consistente pe repatriot.ro
Material promovat de Ambasada României la Berna.